**Zápisnica zo zasadnutia Študentskej rady pri Gymnáziu Púchov zo dňa 5.10.2016**

**Prítomní:** podľa prezenčnej listiny

**Program:**

1. Otvorenie
2. Diskusia a podnety
3. Záver

**Úvod a otvorenie:**

Prvé zasadnutie Študentskej rady (ďalej len ŠR) v školskom roku 2016/2017 otvorila koordinátorka ŠR a ŽŠR Mgr. Katarína Denešová. Predstavila predsedu ŠR a ŽŠR Radovana Vargu. Predseda ŠR sa členom ŠR prihovoril a poprosil všetkých členov o spoluprácu na školských akciách, ktoré budú organizované ŠR v školskom roku 2016/2017. Koordinátorka a predseda ŠR oboznámili členov ŠR s pôsobením Žiackej školskej rady, ktorá má 7 členov a boli zvolení na konci predchádzajúceho školského roka nadpolovičnou väčšinou všetkých žiakov školy.

**Diskusia a podnety:**

Vedenie ŠR vyzvalo všetkých členov, aby prichádzali s podnetmi, ktoré by mohli pomôcť zlepšiť komfort na škole. Zaznela sťažnosť na dlhé čakanie a nevyhovujúce kapacity jedálne Spojenej školy obchodu a služieb Púchov, kde sa množstvo študentov Gymnázia Púchov chodí stravovať.

Ďalej sťažnosť na kúrenie v budove E, na absenciu toaletného papiera a mydla na toaletách v niektorých častiach školy.

Ďalej na nedostatočnú recykláciu odpadu v triedach, ktorá bude samostatne riešená na ďalšom stretnutí ŠR. Ako možným riešením tohto problému sa ukázala činnosť už zvolenej EKOHLIADKY a väčšia osveta medzi žiakmi o recyklácii odpadu.

Predseda ŠR poďakoval vedeniu školy za znovuotvorený bufet a uviedol, že si myslí, že je to veľmi veľké pozitívum pre školu.

Ďalej sa členovia študentskej rady zaoberali najbližšou akciou ,,Deň študentstva“, táto akcia bude, ale ešte bodom programu ďalšieho zasadnutia ŠR.

Všetky podnety budú riešené v spolupráci so ŽŠR, Pedagogickou radou a vedením školy.

**Záver:**

Koordinátorka a predseda ŽŠR poďakovali všetkým za podnety, za účasť a vyzvali všetkých členov, aby pouvažovali nad témou akcie ,,Deň študentstva“ a nad riešením nedostatočnej recyklácie odpadov na škole.

ŠR zároveň určila termín ďalšieho zasadnutia ŠR na 19. októbra 2016 o 12:00 hod.

V Púchove dňa 6.10.2016

Koordinátorka ŠR, ŽŠR Predseda ŠR, ŽŠR Radovan Varga, III.A